ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02680000573
ขอความช่วยเหลือจัดสรรค่าใช้จ่ายในชีวิตประจำวัน ให้แก่ผู้ร้อง....ที่อยู่ปัจจุบัน (ไม่ทราบบ้านเลขที่) ชุมชนลับแล อินทามระ ซอย 1 แขวงสามเสนใน เขตพญาไท กรุงเทพมหานคร และที่อยู่ตามสำเนาทะเบียนบ้าน ที่อยู่...ซอยบางกระดี่ 1 แยก 6 แขวงแสมดำ เขตบางขุนเทียน กรุงเทพมหานคร หมายเลขโทรศัพท์....เนื่องจากผู้ร้องโดนทำร้ายร่างกาย ตั้งแต่วันที่ 14 กันยายน 2567 ได้เข้ารับรักษาตัวอยู่ที่โรงพยาบาลพระมงกุฎเกล้า ประมาณ 28-29 วัน ปัจจุบันอาการของผู้ร้องขาซ้ายไม่สามารถใช้งานได้คล่องตัว และไม่สามารถประกอบอาชีพได้ จึงไม่มีรายได้ในการดำรงชีวิต แต่ผู้ร้องมีภาระค่าใช้จ่ายในชีวิตประจำวัน ค่าห้องเดือนละ 2,000 บาท (สองพันบาทถ้วน) ค่าน้ำ เดือนละประมาณ 100 บาท (หนึ่งร้อยบาทถ้วน) ค่าไฟฟ้า เดือนละประมาณ 250 บาท (สองร้อยห้าสิบบาทถ้วน) ค่าสิ่งของอุปโภค-บริโภค วันละประมาณ 100 บาท (หนึ่งร้อยบาทถ้วน) ส่งผลให้มีรายได้ไม่เพียงพอต่อค่าใช้จ่ายในชีวิตประจำวันและผู้ร้องได้รับความเดือดร้อนเป็นอย่างมาก เบื้องต้นเมื่อเดือนธันวาคม 2567 ผู้ร้องได้ติดต่อขอความช่วยเหลือไปยังศูนย์ประชาบดี หมายเลขสายด่วน 1300 ต่อมาเมื่อวันที่ 18 ธันวาคม 2567 เวลา 14.08 น. ได้รับเงินช่วยเหลือเป็นจำนวนเงิน 3,000 บาท (สามพันบาทถ้วน) อีกทั้งปัจจุบันผู้ร้องไม่ได้ประกอบเนื่องจากยังคงมีอาการเจ็บขาอยู่ จึงประสงค์ให้หน่วยงานที่เกี่ยวข้องดำเนินการช่วยเหลือจัดสรรค่าใช้จ่ายในชีวิตประจำวันให้แก่ผู้ร้อง เพื่อช่วยบรรเทาความเดือดร้อนให้แก่ผู้ร้องต่อไป (ผู้ร้องยินดีเปิดเผยข้อมูลชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata